stanford-oval/wikipedia huggingface dataset:
Kim Wall
Kuolema

Wallin epäiltiin joutuneen henkirikoksen uhriksi. Wall oli tekemässä 10. elokuuta 2017 juttua Wired-lehteen tanskalaisen keksijän Peter Madsenin UC3 Nautilus -sukellusveneellä, joka upposi ja samaan aikaan Wall katosi.
Tanskan poliisi pidätti Madsenin, koska epäili häntä Wallin murhasta. Vangitsemisoikeudenkäynnissä rikosnimike lieveni kuolemantuottamukseksi (tansk. uagtsomt manddrab). Tutkintavankeuden aikana oikeus muutti vangitsemisperustetta tiukemmaksi: ”kuolemantuottamus raskauttavien asianhaarojen vallitessa” (uagtsomt manddrab under særligt skærpende omstændigheder). Syyskuussa 2017 uusien todisteiden (muun muassa DNA-tutkimuksen) perusteella alkuperäinen murhasyyte palautettiin voimaan. Poliisin mukaan Madsen on kertonut, että toimittaja Kim Wall kuoli sukellusveneessä onnettomuuden seurauksena, ja Madsen hautasi hänet Kögenlahteen, joka on merialue Kööpenhaminan eteläpuolella Amagerin saaren ja Stevnsin kunnan välissä.
Wallin päätön torso löydettiin merestä 21. elokuuta 2017. 6. lokakuuta Tanskan poliisi ilmoitti löytäneensä myös molemmat jalat, useilla painoilla varustettuun pussiin kätketyn pään sekä muovipussin, jossa oli Wallin vaatteita ja veitsi. Saha löydettiin kuusi päivää myöhemmin. Wallin verta, hiuksia sekä alusvaatteet löytyivät sukellusveneestä jo aiemmin. Kädet löydettiin yksitellen 21. ja 29. marraskuuta 2017. Median mukaan ruumiissa oli 15 puukoniskua, joista 14 sukupuolielinten alueella. Tuomioistuimen päätöslauselmassa sanotaan, että puukoniskuja oli sukupuolielinten alueella kuusi ja rintakehässä kaksi puukonpistoa.
Peter Madsenia vastaan nostettiin 16. tammikuuta 2018 syyte Kim Wallin murhasta. Syyttäjä toteaa, että kyse on epätavallisesta ja poikkeuksellisen vakavasta rikoksesta. Madsen kiistää murhanneensa Wallin. Hän on kuitenkin myöntänyt paloitelleensa tämän ruumiin ja heittäneensä ruumiinosat mereen. Oikeudenkäynti Madsenia vastaan alkoi 8. maaliskuuta. Tuomion annettiin huhtikuussa 2018. Hän sai elinkautisen vankeustuomion ja vetosi ylempään oikeusasteeseen, mutta tuomio jäi voimaan. Madsen sanoi toimittaja Kristian Linnemannille nauhoitetussa keskustelussa murhanneensa Kim Wallin. Syynä oli se, että Madsen suuttui jostain.
Aiheesta muualla > Kirjallisuutta

Wall, Ingrid – Wall, Joachim: Kun sanat loppuvat: Kim Wallin tarina.  (Boken om Kim Wall)  Suomentanut Ida Takala. Helsinki:  WSOY, 2019.  ISBN 978-951-0-43920-3.
Aiheesta muualla > Dokumenttielokuvia

Emma Sullivan: Into the Deep (Tanska, 2020) 1 h 30 min
Ben Granfelt Band

| Ben Granfelt Band |
| --- | --- |
 Ben Granfelt Band Saksan Hampurissa 2009.
Tiedot
Toiminnassa:  1993– 
Tyylilaji:  blues rock, progressiivinen rock
Kotipaikka:   Helsinki, Suomi
Laulukieli:  englanti
Jäsenet:  Ben Granfelt, kitara, laulu   Miri Miettinen, rummut, laulu   John Vihervä, basso, laulu   Robert Engstrand, kosketinsoitin  
Entiset jäsenet:  Kasper Mårtenson, kosketinsoittimet   Kari Leppälä, basso   Ako Kiiski, basso, laulu   Lauri Porra, basso, laulu   Anssi Växby, basso, laulu   Harri Rantanen, basso, laulu  
Levy-yhtiö:  Sprucefield  
Aiheesta muualla
Kotisivut
Infobox OKNimi-testi OK: 
Ben Granfelt Band (BGB) on suomalainen blues-rock-yhtye, joka perustettiin Helsingissä 1993. Kitaristi-laulaja Ben Granfeltin nimeä kantava yhtye on julkaissut kymmenen albumia ja kiertänyt klubeja ja festivaaleja Suomessa, Isossa-Britanniassa, Saksassa, Yhdysvalloissa, Itävallassa, Sveitsissä sekä Yhdistyneissä arabiemiirikunnissa, jossa he ovat esiintyneet Abu Dhabi- ja Dubai Jazz -festivaaleilla. BGB:n viimeisin albumi Kaleidoscope ilmestyi Suomessa 4. helmikuuta 2009 ja muualla Euroopassa myöhemmin samana keväänä.
Jäsenet

Ben Granfelt – kitara ,laulu
Miri Miettinen – rummut, laulu
John Vihervä – basso, laulu
Robert Engstrand – koskettimet, laulu
Jäsenet > Entiset jäsenet

Kasper Mårtenson – koskettimet
Kari Leppälä – basso
Ako Kiiski – basso, laulu
Lauri Porra – basso, laulu
Anssi Växby – basso, laulu
Harri Rantanen – basso, laulu
Jäsenet > Sessiomuusikot

Tero Pennanen – koskettimet
Pekka Gröhn – koskettimet
Abdissa ”Mamba” Assefa – koskettimet
Petri Korpela – perkussiot
Diskografia

The Truth (1994,  Megamania)
Radio Friendly (1996,  Megamania)
LIVE (1997,  Megamania)
E.G.O (1999,  Megamania)
All I Want to Be (2001,  Megamania)
The Past Experience (2004,  Megamania)
Live Experience (2006,  Bonnier/Amigo)
Sum of Memories (2006,  Bonnier/Amigo)
Notes From The Road (2007,  Bonnier/Amigo)
Kaleidoscope (2009,  Windseekers)
Aiheesta muualla

Ben Granfelt Bandin virallinen sivusto
Ben Granfelt Bandin Myspace-sivusto
Ben Granfelt Bandin Facebook-profiili
Bencoolenin metroasema

Bencoolen on Singaporen Mass Rapid Transit -metrojärjestelmän asema Bencoolen Streetin varrella lähellä Singapore Management Universitya ja Nanyang Academy of Fine Artsia Singaporen keskusta-alueella. Se avattiin 21. lokakuuta 2017 osana Downtown Linen itäistä jatketta.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Downtown Line
| DT1 Bukit Panjang | 6:06 |  | 6:24 |  | 0:10 |  |  |
| DT35 Expo | 6:12 |  | 6:31 |  | 0:12 |  |  |
Aiheesta muualla

Kuvia tai muita tiedostoja aiheesta Bencoolenin metroasema Wikimedia Commonsissa
| 0 | 1 | 2 |
| --- | --- | --- |
| Edeltävä asema: Fort Canning | Downtown Line | Seuraava asema: Jalan Besar |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bencoolen MRT Station
Käännös suomeksi
Bert Carpelan

Carpelan vuonna 1967.
Bert G. Maximilian Carpelan (s. 30. lokakuuta 1932 Helsinki) on suomalainen valokuvaaja ja valokuvakriitikko. Hän työskenteli vuosina 1954-1990 lehtivalokuvaajana Hufvudstadsbladetille ja kriitikkona muun muassa Nya Pressen ja Kameralehti-lehdille.
Kolmisädetyräkki

| Kolmisädetyräkki |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Malpighiales
Heimo::  Tyräkkikasvit Euphorbiaceae
Suku::  Tyräkit Euphorbia
Laji::  peplus
Kaksiosainen nimi
 Euphorbia peplus  L. 
Katso myös
   Kolmisädetyräkki Wikispeciesissä   Kolmisädetyräkki Commonsissa 
Infobox OKNimi-testi OK: 
Kolmisädetyräkki (Euphorbia peplus) on yksivuotinen myrkyllinen tyräkkilaji. Se kasvaa 10-20 cm korkeaksi. Melko hento varsi haaroo usein tyvestä. Varsilehdet ovat ruodillisia ja lehtilavat leveän vastapuikeita, ehyitä, tylppäkärkisiä ja tummanvihreitä. Latvakukinto on kolmisäteinen kerrannaissarja, joka usein haaroo moneen kertaan pienemmiksi osakukinnoiksi. Hedelmäkodassa on kolme kapean siipipalteista lohkoa.
Tyräkkikasveja on käytetty hoitona esimerkiksi aktiinikeratoosiin, koska niiden mehu estää nopeasti jakautuvia soluja lisääntymästä.
Aiheesta muualla

Kasviatlas 2020: Kolmisädetyräkin (Euphorbia peplus) levinneisyys Suomessa.
Luontoportti: Kolmisädetyräkki (Euphorbia peplus)
Pohjolan kasvien pauloissa: Euphorbia peplus - kolmisädetyräkki
ITIS: Euphorbia peplus (englanniksi)
Breaking My Heart

|  Breaking My Heart |
| --- | --- |

Kappaleen tiedot
Esittäjä(t):  Reiley
Levy-yhtiö:  Atlantic Records
Kesto:  2:43
Tyylilaji:  electropop
Julkaistu:  19. tammikuuta 2023
Tekijä(t):  Bård Mathias Bonsaksen Hilda Stenmalm Rani Petersen Sivert Hjeltnes Hagtvet
Euroviisutiedot
Vuosi:  2023
Maa:  Tanska
Kieli:  englanti
Sijoitus semifinaalissa:  14.
Pisteet semifinaalissa:  6
Sanat:  sanoitus
Video:  videolinkki
Aikajärjestys
 ◄ ”The Show” (2022) 
 ”Sand” (2024) ► 
Breaking My Heart on färsaarelaisen laulajan Reileyn kappale, joka julkaistiin 19. tammikuuta 2023. Reiley voitti Tanskan euroviisukarsinnan Dansk Melodi Grand Prix 2023, joten hän edusti Tanskaa Eurovision laulukilpailussa 2023 Liverpoolissa. Kappale kilpaili toisessa semifinaalissa, jossa se sijoittui neljänneksitoista ja täten karsiutui finaalista.
Listasijoitukset

| Lista | Sija |
| --- | --- |
 Tanska (Tracklisten): 31
Kustaa Urkio

Kustaa Alfred Urkio (sukunimi aik. Ekqvist; 11. marraskuuta 1875 Vihti – 1. marraskuuta 1927 Sorola, Jaakkima) oli suomalainen kansakoulunopettaja ja runoilija.
Urkion vanhemmat olivat talollinen Karl Gustaf Ekqvist ja Erika Lovisa Lemström. Hän pääsi ylioppilaaksi Suomalaisesta normaalilyseosta 1895 ja opiskeli sitten jonkin aikaa Helsingin yliopistossa. Urkio valmistui kansakoulunopettajaksi vuonna 1900 Jyväskylän seminaarista ja toimi sitten opettajana eri puolilla Suomea, viimeksi Jaakkimassa.
Teoksia

Hämyhetkien hyrinöitä. Joensuu: omakustanne, 1902.
Kristian Blomberg

Kristian Blomberg (s. 1975) on suomalainen runoilija, suomentaja ja kirjallisuudentutkija. Hän on Poesia-kustantamon perustajäsen ja entinen kustannuspäällikkö. Blomberg on toiminut myös Tuli&Savu-runouslehden päätoimittajana ja hänen esseitään on julkaistu muun muassa Parnassossa ja Nuoressa Voimassa.
Blombergin kokeellinen ja ranskalaisesta runoudesta vaikutteita saanut esikoisrunokokoelma Puhekuplia ilmestyi Poesian kustantamana vuonna 2009. Blomberg on suomentanut Vuoden aforismikirjana palkitun René Charin Hypnoksen muistikirjan (2009), Aram Saroyanin runoja (Happi ja muita minimalistisia runoja, 2009) yhdessä Harry Salmenniemen kanssa sekä Anne Carsonin teoksen Albertine-harjoitus (2020).
Vuonna 2022 Blombergille myönnettiin valtion viisivuotinen kirjallisuuden taiteilija-apuraha.
Teokset

Puhekuplia.  Poesia, 2009.  ISBN 978-952-480-176-8.
Itsekseen muuttuva.  Poesia, 2011.  ISBN 978-952-5954-04-3.
Valokaaria.  Poesia, 2015.  ISBN 978-952-305-031-0.
Kaikessa hiljaisuudessa.  Poesia, 2019.  ISBN 978-952-305-122-5.
Blomberg, Kristian & Tennilä, Olli-Pekka: Itseään täydentävä raunio: fragmentin poetiikasta.  (Poesiavihkot 37)  Poesia, 2023.  ISBN 978-952-305-201-7.
Palkinnot ja ehdokkuudet

Vuoden aforismikirja 2009 René Charin teoksen Hypnoksen muistikirja suomennoksesta
Einari Vuorela -palkintoehdokas 2011 teoksesta Itsekseen muuttuva
Tanssiva karhu -ehdokas 2011 teoksesta Itsekseen muuttuva
Nihil Interit -runouspalkinto 2015 teoksesta Valokaaria
Kalevi Jäntin palkinto 2015 teoksesta Valokaaria
Einari Vuorelan runopalkinto 2019 teoksesta Kaikessa hiljaisuudessa
Lähde
Aiheesta muualla

Kultakuume: Runoilija Kristian Blomberg luottaa hitaaseen tunnelmaan Yle Areena. 15.2.2012.
Bert Bolin

| Bert Bolin |
| --- | --- |
 Bert Bolin vuonna 2006.
Henkilötiedot
Syntynyt: 15. maaliskuuta 1925 Nyköping
Kuollut: 30. joulukuuta 2007 (82 vuotta) Österskär, Österåkerin kunta
Kansalaisuus:  ruotsalainen
Ammatti:  meteorologian professori
Koulutus ja ura
Tutkinnot:  Uppsalan yliopisto (B.Sc. 1946), Tukholman yliopisto (M.Sc.1949, Ph.D. 1956)
Instituutti:  Tukholman yliopisto, IPCC
Tutkimusalue:  numerinen säänennustaminen, ilmakehän hiilidioksidin määrän kasvu ja sen vaikutukset
Tunnetut työt:  ilmastotutkimus, hiilen kierto (hiilidioksidi) ilmakehässä, IPCC:n perustamiseen ja päätöksentekijöihin vaikuttaminen, IPCC:n 1. puheenjohtaja
Bert Rickard Johannes Bolin (15. maaliskuuta 1925 – 30. joulukuuta 2007) oli ruotsalainen meteorologi, joka toimi IPCC:n (Intergovernmental Panel on Climate Change) ensimmäisenä puheenjohtajana 1988–1997. Hän oli myös Euroopan avaruusjärjestö ESAn tieteellinen johtaja.
Bolin väitteli Tukholman yliopistossa 1956, ja toimi opinahjossaan meteorologian professorina kolmenkymmenen vuoden ajan 1961–1990. Uransa alussa hän keskittyi numeerisen säänennustamisen ongelmiin, mutta jo 1950-luvun lopussa hän löysi tärkeimmäksi tutkimuskohteekseen hiilidioksidin määrän lisääntymisen ilmakehässä ja sen vaikutusten tutkimisen.
Bolin julkaisi 170 tieteellistä artikkelia useista aiheista, etenkin ilmaston lämpenemisestä. Hän järjesti jo 1970-luvulla kansainvälisiä kokouksia, ja työryhmiä, jotka johtivat IPCC:n perustamiseen. Hän pyrki vaikuttamaan myös poliittisiin päätöksentekijöihin, ja toimi 1980-luvulla Ruotsin pääministerin tieteellisenä neuvonantajana.
Kun IPCC sai Nobelin rauhanpalkinnon 2007, Bolin olisi ollut luonnollinen vastaanottaja, mutta hän oli jo liian sairas. Hän menehtyi vatsasyöpään saman vuoden joulukuussa.
Boubacar Sanogo

Boubacar Sanogo
Boubacar Sanogo (s. 17. joulukuuta 1982 Dimbokro) on norsunluurannikkolainen jalkapalloilija, joka pelaa Ranskan Ligue 1:n AS Saint-Étiennessä.
Sanogo tuli Saksaan 1. FC Kaiserslauterniin kaudelle 2005–2006. Hän pelasi 24 peliä ja teki 10 maalia. Kesällä 2006 hän vaihtoi Kaiserslauternista Hamburger SV:hen, jossa hän pelasi 31 ottelua ja teki neljä maalia. Syksyksi 2007 hän siirtyi HSV:stä Werder Bremeniin 4,5 miljoonan euron siirtosummalla, joka voi kohota myöhemmin kuuteen miljoonaan asti.
Sanogo ei onnistunut vakiinnuttamaan paikkaansa Werderissä ja tammikuussa 2009 hän siirtyi lainalle TSG 1899 Hoffenheimiin.  Sanogo pelasi loppukauden Hoffenheimissa, mutta onnistui vain kerran maalinteossa. Palattuaan Werder Bremeniin Sanogolle kävi selväksi ettei seuralla ole hänelle enää käyttöä ja elokuussa 2009 hän siirtyi Ranskan pääsarjassa pelaavan AS Saint-Étiennen paitaan 5 miljoonan euron siirtosummalla.
Sanogo on pelannut Norsunluurannikon maajoukkueessa 13 ottelua ja tehnyt niissä kahdeksan maalia. Hän oli mukana Afrikan mestaruuskisajoukkueessa, joka saavutti 2008 kisoissa pronssia. Maajoukkuedebyyttinsä hän teki vuonna 2006.
Aiheesta muualla

Sanogon profiili Werderin sivuilla[vanhentunut linkki] (saksaksi)
Sanogon tilastoja (Fussballdaten.de) (saksaksi)
Norsunluurannikon joukkue – Jalkapallon AM-kilpailut 2008
1 Barry |
2 Djakpa |
3 Boka |
4 K. Touré |
5 Zokora |
6 Gohouri |
7 Faé |
8 Kalou |
9 A. Koné |
10 Gervinho |
11 Drogba |
12 Méïté |
13 Romaric |
14 B. Koné |
15 Dindane |
16 Loboué |
17 Tiéné |
18 Keïta |
19 Y. Touré |
20 Sanogo |
21 Eboué |
22 Zoro |
23 T. Koné |
Valmentaja Gili
Brahmi-kirjoitus

Brahmin variaatioita.
Brahmi on muinainen intialainen aakkoskirjoitusjärjestelmä. Brahmi on useimpien nykyisin Etelä-Aasiassa, Tiibetissä ja Mongoliassa käytettyjen aakkostojen esi-isä. Brahmin numeromerkit puolestaan ovat arabialaisten numeroiden edeltäjiä. Yhdessä samoihin aikoihin syntyneen, sittemmin käytöstä poistuneen kharoshthi-kirjoituksen kanssa brahmi oli ensimmäinen Intiassa käytetty kirjoitusjärjestelmä induskulttuurin käyttämän kirjoituksen jälkeen. Parhaiten tunnettu esimerkki brahmiteksteistä ovat Ašokan kiveenhakkaamat lait, jotka on ajoitettu 200-luvulle eaa. Näitä pidettiin pitkään vanhimpana esimerkkinä brahmista, mutta äskettäiset löydöt viittaavat sitä käytetyn jo 500-luvulla eaa.
Brahmin ja kharoshthin uskotaan yleisesti periytyneen seemiläisistä aakkostoista kuten läntisempienkin aakkoskirjoitusten, todennäköisesti aramealaisesta kirjoituksesta. Brahmi on voinut saada vaikutteensa kauppiaiden tai akemenidien 500-luvun eaa. valloituksen kautta. Joidenkin mielestä brahmi oli kuitenkin omaperäinen keksintö tai jopa periytynyt induskulttuurin kirjoituksesta yli 1000 vuoden takaa. Etenkin jälkimmäistä pidetään kuitenkin epätodennäköisenä. Brahmi on nk. abugida-aakkosto, eli sen konsonanttimerkki sisältää myös a-vokaalin. Muut vokaalit esitetään muuntelemalla kirjoitusmerkkiä. Brahmi kytkeytyi buddhalaisuuteen samaan tapaan kuin arabian kieli islamiin ja levisi buddhalaisuuden mukana laajalle alueelle Aasiassa, joskin muotoaan muunnellen.
Kingaroy

| Kingaroy |
| --- | --- |

Valtio:  Australia
Osavaltio:  Queensland
Perustettu:  1886
Pinta-ala:  
 – Kokonaispinta-ala:  53,5 km²
Korkeus:  433 m
Väkiluku (2016):  10 070
 – Väestötiheys:  188 as./km²
Infobox OKVirheellinen NIMI-arvo: 
Kingaroy on kaupunki Australiassa, Queenslandin osavaltiossa. Kaupungissa oli 10 070 asukasta vuoden 2016 väestönlaskennassa, ja se sijaitsee 160 kilometriä Brisbanesta luoteeseen. Kingaroy perustettiin vuonna 1886. Nykyään kaupungin ympäristössä tuotetaan esimerkiksi maapähkinöitä ja maitotuotteita. Kaupungissa valmistetaan maatalouslaitteita. Kaupungin asukkaista noin 20 prosenttia on alle 14-vuotiaita, ja noin 22 prosenttia on yli 65-vuotiaita.
Ilmasto

Kingaroyssa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 18 °C ja keskimääräinen sademäärä 815 millimetriä. Tammikuu on lämpimin kuukausi. Silloin vuorokauden keskilämpötila on noin 24 °C. Viilein kuukausi on heinäkuu, jolloin keskilämpötila on noin 11 °C. Sateisin kuukausi on tammikuu, jolloin sataa keskimäärin noin 112 millimetriä. Syyskuu puolestaan on kuivin kuukausi. Silloin keskimääräinen sadanta on noin 33 millimetriä.
Aiheesta muualla

Kuvia tai muita tiedostoja aiheesta Kingaroy Wikimedia Commonsissa
Benchmarking

Benchmarking (esikuva-analyysi/vertailuanalyysi) tarkoittaa oman toiminnan vertaamista toisten toimintaan, usein parhaaseen vastaavaan käytäntöön. Benchmarkingin perusidea on toisilta oppiminen ja oman toiminnan kyseenalaistaminen.
Se on jatkuva systemaattinen organisaation tuottavuuden, laadun, työprosessien ja työtapojen tehokkuuden vertaaminen valioluokkaa edustavien yritysten ja organisaatioiden vastaaviin.
Käyttö

Benchmarking-toimintaa käytetään yleisesti yritysmaailmassa ja usein nimenomaan laatujärjestelmien kehittämisen ja prosessinkehittämisen välineenä. Benchmarking auttaa tunnistamaan oman toiminnan heikkouksia ja laatimaan niiden kehittämiseen tähtääviä tavoitteita sekä laatimaan kehitysideoita. Benchmarking voi olla strategioiden vertailua, prosessien vertailua tai datan (mittareiden) vertailua.
Benchmarking-kohteet

Oppimisen kohteet voivat olla valittuja joko saman alan yrityksistä tai miltä tahansa toimialalta. Saman toimialan yrityksiä verrattaessa tulisi ensimmäisenä selvittää alan kriittiset menestystekijät, ja rakentaa yritysten profiilit näiden asioiden vertailun perusteella. Tavanomaisempia kohteita ovat olleet taloudellinen menestys, asiakastyytyväisyys sekä tuotteiden laatu.
Monet toimintaprosessit, kuten taloushallinto, tuotannonohjaus tai johtaminen ovat yleispäteviä kaikille aloille, jolloin vertailua ei tarvitse tehdä saman toimialan organisaatioiden kanssa. Usein onkin vielä hyödyllisempää tehdä vertailuja unohtaen oma toimiala, ja hakea parhaita käytäntöjä laajemmasta joukosta mahdollisia organisaatioita.kenen mukaan?
Toteutustapa

Usein benchmarking toteutetaan vierailulla organisaatioon, jonka kanssa omaa toimintaa halutaan vertailla. Ennen vierailua tavoitteiden tulisi olla tarkoin selvillä, ja jotta vierailusta saataisiin kaikki mahdollinen hyöty irti, tulisi osanottajilla olla mietittynä tarkempi havainnointi/kysymyslista. Täten benchmarking-vierailu on systemaattisempi oppimistapa kuin normaali yritysvierailu.
Vertailua voidaan kuitenkin tehdä muillakin tavoilla, kuten etsimällä tietoa parhaista käytännöistä erilaisista julkaisuista kuten artikkeleista, kirjoista tai Internet-sivuilta. Mahdollisia Internet-tiedon lähteitä ovat uutiset, yritysten kotisivut, patenttisivustot sekä erilaisten järjestöjen sivut.
Parhaita käytäntöjä voidaan hakea esimerkiksi vertailemalla eri organisaatioiden tunnuslukuja (mittareita), ja täten löytää ne, joiden toimintaan halutaan perehtyä paremmin. Benchmarking-toimintaa voidaan tehdä yhteistyönä toimintaa kehittävien organisaatioiden välillä, verkostoissa, jolloin ne säännöllisesti vertaavat toimintaansa ja vaihtavat ajatuksia kehittämiskohteista ja -tavoista.
Benchmarking-toiminnassa on hyvä aina varmistaa toiminnan laillisuus ja muistaa sopia tietojen salassapidosta asianmukaisella tavalla, esimerkiksi salassapitosopimuksella.
Aiheesta muualla

Benchmarking-linkkejä (englanniksi)
Tietoa benchmarkingista Laatukeskuksen sivuilla
Kristian August II

Kristian August II, piirros.
Kristian August II 1860
Kristian August II (19. heinäkuuta 1798 Kööpenhamina, Tanska – 11. maaliskuuta 1869 Primkenau, Preussi) oli Augustenburgin herttua ja Augustenburgin suvun päämies, joka tavoitteli Tanskan sekä Schleswigin ja Holsteinin kruunua, ja myötävaikutti toiminnallaan sekä ensimmäisen että toisen Saksan–Tanskan sodan puhkeamiseen.
Suku

Kristian August II:n isä oli vuonna 1814 kuollut herttua Fredrik Kristian II, joka oli ajautunut huonoihin väleihin etäisten sukulaistensa, Tanskan kuningashuoneen kanssa, ja epäonnistunut yrityksessään saada veljensä Kaarle August Ruotsin valtaistuimelle. Kristian Augustin äiti oli Tanskan prinsessa Louisa Augusta, kuningas Kristian VII:n tytär, joten hän oli äitinsä puolelta läheisempääkin sukua Tanskan kuningasperheelle. Koska Tanskaa hallinnut Oldenburg-suvun päähaara näytti olevan sammumassa, Kristian August II kiinnostui mahdollisuudesta saada omalle suvulleen joko Tanskan valtaistuin tai ainakin Schleswig ja Holstein siinä tapauksessa, että Tanskan kruununperijäksi valittaisiin joku muu herttuakuntien oman kruununperimysjärjestyksen vastaisesti.
Herttua

Kristian August julkaisi vuonna 1837 nimettömänä Schleswig-Holsteinin kysymystä käsitelleen saksankielisen pamfletin, mistä alkaen hän alkoi ruokkia tanskalaisvastaista mielialaa. Julkisuudelta salassa herttua ajoi asiaansa Schleswigin maapäivillä ja lehdistössä. Vaikka oli itse saanut tanskalaisen kasvatuksen, hän alkoi vaatia saksan kielen puolustamista tanskan kieltä vastaan Pohjois-Schleswigissä. Vuodesta 1846 hän esiintyi avoimesti Schleswigin saksalaismielisen opposition johtajana ja levottomuuksien puhjettua vuonna 1848 hän taivutteli Preussin kuningas Fredrik Vilhelm IV:tä puuttumaan asiaan sotilaallisella väliintulolla. Hänen nuorempi veljensä Fredrik vaikutti myös näkyvästi Schleswig-Holsteinin politiikassa ja toimi kapinahallituksen jäsenenä. Vuosien 1848–1851 ensimmäisen Schleswigin sodan päätyttyä Tanskan voittoon Kristian August ja hänen perheensä karkotettiin pysyvästi mailtaan. Vuonna 1852 Tanskan hallitus osti Alsin saarella sijainneet Augustenburgin suvun maat kuuden miljoonan kruunun hinnalla sillä ehdolla, että Kristian August lupautui jäämään pysyvään maanpakoon ja olemaan sekaantumatta Tanskan kruununperimysjärjestykseen. Samana vuonna oli päätetty Tanskan valtaistuimen periytymisestä Glücksburg-suvulle.
Kristian August II asui vuodesta 1853 Primkenaussa Sleesiassa. Kun Tanskan kuningas Fredrik VII vuonna 1863 kuoli, Kristian August ilmoitti luopuvansa oikeudestaan Schleswigin ja Holsteinin kruunun poikansa Fredrik Augustin hyväksi, joka julistautui välittömästi Schleswig-Holsteinin herttuaksi nimellä Fredrik VIII. Tämä johti toisen Saksan–Tanskan sodan syttymiseen.
Avioliitto ja jälkeläiset

Hän oli vuodesta 1820 naimisissa kreivitär Louise Sophie Danneskiold-Samsøen kanssa.
Fredrik August, Schleswig-Holsteinin herttua nimellä Fredrik VIII.
Kristian (1831–1917) avioitui Englannin kuningatar Viktorian tyttären prinsessa Helenan kanssa.
Bouabdellah Tahri

| Mitalit | Mitalit | Mitalit |  |
| --- | --- | --- | --- |
|  Bouabdellah Tahri |  Bouabdellah Tahri |  Bouabdellah Tahri |  |
Maa:   Ranska
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Berliini 2009 | 3 000 m ej |  |
| EM-kilpailut  | EM-kilpailut  | EM-kilpailut  |  |
|  Hopeaa | Barcelona 2010 | 3 000 m ej |  |
|  Pronssia | Göteborg 2006 | 3 000 m ej |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Birmingham 2007 | 3 000 m |  |
|  Hopeaa | Torino 2009 | 3 000 m |  |
Bouabdellah Tahri (s. 20. joulukuuta 1978 Metz) on ranskalainen kestävyysjuoksija. Parhaiten hän menestyi urallaan estejuoksussa.
Tahrin suurimmat saavutukset ovat estejuoksun MM-pronssi 2009, EM-hopea 2010, EM-pronssi 2006 ja 3 000 metrin juoksun sisäratojen EM-hopea vuosilta 2007 ja 2009.
Tahrin muita meriittejä ovat olympialaisten viides sija Pekingissä 2008 ja seitsemäs sija Ateenassa 2004. MM-kilpailuissa hän on Berliinin kolmannen sijan lisäksi sijoittunut neljänneksi Pariisissa 2003 ja Daegussa 2011, viidenneksi Edmontonissa 2001 ja Osakassa 2007, kahdeksanneksi Helsingissä 2005 ja kahdenneksitoista Sevillassa 1999.
Tahri juoksi Berliinin MM-kilpailuiden loppukilpailussa 18. elokuuta 2009 Euroopan ennätyksen 8.01,18.